बहुत बुरा मौसम है आज, हँ?
कितना घिनौना है।
क्या हम सूरज की गरमी, क़रीब 20 प्रतिशत कम कर सकते हैं
और साथ ही डॉल्फ़िन्स से भी अगर पीछा छुड़ा सकें?
ज़रूरत से ज़्यादा ही प्यारी हैं।
जन्मदिन मुबारक हो, जान।
धन्यवाद।
तो, तुम्हें अपनी नई नाव कैसी लगी?
तोहफ़ा अच्छा लगा?
उस पर कदम रखने के बाद ही बता सकती हूँ।
लूट
हे भगवान। यह आ गई!
यक़ीन नहीं होता तुम 45 की होने वाली हो। कितनी शानदार लग रही हो।
चिरयुवा जेनिफ़रों के पैमाने से नापें, तो तुम एनिस्टन से लोपेज़ की तरफ़ बढ़ गई हो।
तुम सबसे प्यारे हो।
अब, मैंने निकोलस से कहा इसमें तुम्हारी सब पसंदीदा चीज़ें भर दे,
चाहे कितनी ही महँगी हों।
और वह बहुत ज़्यादा महँगी थीं।
चलो, तुम्हें सारा जहाज़ घुमा कर दिखाऊँ। यह तीसरे डेक की बार है।
हमारे पास एक सुंदर मेनेघिनि फ़्रिज है,
कुछ हाथ से बनाए गए क्रिस्टल के नलीदार गिलास
और मेरी ज़िंदगी के सबसे महत्वपूर्ण इन्सान के लिए गरम होने वाले स्टूल।
पता है हमें यहाँ किसे लाना चाहिए?
एक पूर्णकालिक क्रेप बनाने वाले शेफ़ को।
-क्या विचार है। बढ़िया। अभी पता करता हूँ। -है ना?
और वह नाव पर रह सकता है।
मैं कोई ऐसा शेफ़ ढूँढता हूँ जिसका तलाक़ हो रहा हो।
जॉन, तुम्हारा क्या विचार है?
मुझे क्रेप पसंद हैं।
और जैसा कि शायद तुम्हें पता चल रहा होगा, यह पूरे जहाज़ में सबसे छोटा पूल है।
इसे तुम्हें दिखाते हुए भी मुझे थोड़ी शर्म आ रही है।
नहीं, यह प्यारा है।
पता है यह पूल किसके लिए सबसे बढ़िया रहेगा?
मेरे कुत्तों के लिए।
जान, तुम्हें लगता है मैरी-केट और ऐश्ले को यह पूल पसंद आएगा?
हाँ, शानदार लग रहा है।
सच में, तुम सुन भी रहे हो?
हाँ। माफ़ करना, मुझे बस, एक के बाद एक संदेश आते ही जा रहे हैं।
ठीक है, पर तुम भी कहीं सलाह दो तो अच्छा लगेगा।
तुम्हें मेरी सलाह चाहिए?
अच्छा, चलो, देखें।
मुझे वह देखना वाक़ई अच्छा लगेगा जो तुम देखना चाहोगी।
यह तुम्हारे जन्मदिन का तोहफ़ा है।
मैं चाहता हूँ यह तुम्हारे लिए बहुत ख़ास और सबसे अच्छा हो।
कोई मज़ाक है क्या?
माफ़ करना, यार।
मुझे जाकर हेली से मिलना होगा। ज़रूरी काम है।
वे हेलिकॉप्टर भेज रहे हैं।
तुम दोनों यहीं क्यों नहीं रुक जाते?
थोड़ी शैम्पेन पियो और चारों ओर अच्छी तरह देखो।
जो भी तुम चाहोगी, समझो हो गया।
-ठीक है? -ठीक है।
पार्टी में मिलते हैं।
यह कमाल का दिख रहा है। बहुत-बहुत धन्यवाद।
अरे, वाह, तुम लोग आ गए! मैं तुमसे मिलकर बातें करने के लिए बेसब्र हूँ।
हैलो, कैसे हो तुम लोग?
हैलो। मुझे डेनमार्क के बारे में बताना मत भूलना, अच्छा? हैलो।
मॉली का जन्मदिन है!
अरे, मुझसे बाद में आकर मिलना। मैं तुम्हें यह सारी जगह दिखाऊँगा, ठीक है?
तुम लोग बुरा तो नहीं मानोगे अगर मैं इस ख़ास ख़ूबसूरत महिला को कुछ मिनटों के लिए
अपने साथ ले जाऊँ?
ठीक है।
सुनो, मुझे बहुत अफ़सोस है कि मैं आज सुबह अचानक चला गया।
तुम्हें बाकी के जहाज़ में घूम कर मज़ा आया?
यह पार्टी कैसी लगी, हँ?
मेरा मतलब, काफ़ी शानदार जन्मदिन मनाया जा रहा है, है ना?
जहाज़ कमाल का है। पार्टी शानदार है।
मेरी बस एक और चीज़ की इच्छा थी।
किस चीज़ की?
कैसा रहेगा अगर हम अकेले डिनर करें? केवल हम दोनों।
यह तो बहुत बढ़िया विचार है।
-सच में? -हाँ।
कल रात को?
मैं ख़ुद खाना बनाऊँगी।
स्पेघैटी, माइक्रोवेव वाला बरीतो, जो चाहे बना सकते हैं।
यह मज़ेदार लग रहा है।
तुम… नहीं, लानत है।
मुझे दरअसल… मुझे स्वीडन जाना है।
कल जाना है?
-हाँ। -अच्छा, अगर मैं तुम्हारे साथ चलूँ तो?
ओह, नहीं। तुम वहाँ आकर क्या करोगी?
वह बस… वह बहुत उबाऊ होगा।
एक के बाद एक मीटिंग होंगी, अर्थव्यवस्था और अंतरराष्ट्रीय टैक्स क़ानून आदि के बारे में… समझ रही हो?
ख़ैर, मुझे उस सब से कोई फ़र्क नहीं पड़ता।
सच में, चलो यह कर लेते हैं।
मैं सुबह आइकीआ चली जाऊँगी, थोड़ी स्वीडिश सीख लूँगी और फिर हम चल सकते हैं।
ठीक है। किसी अच्छी सी जगह बैठेंगे, कुछ खाएँगे-पिएँगे?
बेशक़।
सुनो। अचानक तुम्हारी यह सब करने की इच्छा क्यों हो रही है?
पता नहीं।
शुरू के दिन याद हैं?
हम सब कुछ एक-साथ करते थे।
तुम रात-रात भर गैरेज में बैठकर कोडिंग करते थे,
और मैं हमारे सभी नाराज़ ग्राहकों को फ़ोन किया करती थी।
जो बिल तुम भूल जाते थे, उनका भुगतान करती थी।
हम एक तरह से पार्टनर थे।
ख़ैर, हम अभी भी पार्टनर हैं।
मैं स्वीडन में कुछ ही हफ़्तों के लिए हूँ और फिर मुझे प्राग जाना है।
फिर मैं यहाँ वापस आ जाऊँगा और हम वह डिनर करने चलेंगे।
केवल तुम और मैं, ठीक है?
ठीक है।
तुम्हारी टाई पर दाग लगा है।
मैं एक और टाई ले आती हूँ, ठीक है?
हमेशा मेरा ध्यान रखती हो। मुझे बहुत पसंद है।
-धन्यवाद, जान। -ज़रूर।
हेली?
मॉली। हैलो।
तुम यहाँ क्या कर रही हो?
मैंने अभी देखा कि जॉन की टाई पर कुछ लगा है
तो मैं उसके लिए एक और टाई लेने आई थी।
तुम्हें कैसे पता उसकी टाईयाँ कहाँ रखी होती हैं?
उसने मुझसे कहा था वह तुमसे बात करेगा।
आप सब का बहुत-बहुत धन्यवाद,
कि आप सब इस ख़ास दिन पर यहाँ आए।
और वैसे, पैसों से ड्रिंक लेने वाली बार 7:00 बजे खुलेगी…
ठीक है? नहीं, मैं बस मज़ाक कर रहा हूँ।
आपको ड्रिंक मैं ही पिलाऊँगा। मैं चार सॉकर टीमों का मालिक हूँ।
सुनो, हमारा दोस्त सील अब मॉली के लिए जन्मदिन का गाना गाएगा।
सील, तुम यहाँ ऊपर आ जाओ।
हेली?
हमारे घर में? हमारे बेडरूम में?
मॉली, पता है क्या? मैं समझा सकता हूँ।
वह एक बच्ची है।
तुम्हें हुआ क्या है?
जब हमने कॉलेज पास किया था, तब तक वह पैदा भी हुई थी?
दरअसल, उस समय वह एक साल की थी।
क्या आराम से बोल रहे हो।
क्या यह सब चल रहा था जब हमने बाहामास में दोबारा शादी की थी?
जब तुमने मुझे अंगूठी दी थी?
माइकल बोल्टन ने मेरे लिए गाना गाया था?
-माइकल बोल्टन? -चुप करो, सील!
मॉली, क्यों ना हम अकेले में बात करें?
मैं 20 साल से तुम्हारे साथ हूँ!
मैंने तुम्हारे साथ तब सेक्स किया जब तुम्हारा शरीर अजीब सा था…
-अच्छा। -…तुम्हारे उसे पैसे से सुधारने से पहले।
मुझे तलाक़ चाहिए।
मुझसे फिर कभी बात मत करना!
अच्छा। आप सब चिंता मत कीजिए,
सब कुछ ठीक हो जाएगा।
मॉली।
-भाड़ में जाओ! -मॉली।
मॉली, कृपया, मुझे समझाने तो दो।
अपना मुँह बंद करो!
-क्या बकवास है! -जान…
वापस अंदर आ जाओ। हम बात करते हैं।
बर्टोश, इसमें तो गियर हैं। क्लच कैसे इस्तेमाल करते हैं?
इसे समझाना मुश्किल है। यह ज़्यादा बस एहसास से होता है।
पता है क्या? भाड़ में जाए सब।
क्या बकवास है, बर्टोश।
दांपत्य में धोखा देने के आरोपों के आठ महीने बाद आज वकीलों ने
टेक सीईओ जॉन नोवैक और उनकी पत्नी के…
मॉली नोवैक को टेक संपत्ति का आधा हिस्सा मिलने के लिए तैयार
…आधिकारिक विवाह-विच्छेद की घोषणा की।
कोई विवाहपूर्व अनुबंध न होने के कारण
मॉली नोवैक की निवल संपत्ति अब 87 बिलियन डॉलर है
और अब वह देश की तीसरी सबसे अमीर महिला बन गई है।
एक आदमी के बदले 90 बिलियन मिल गए।
मैं इसके लिए तैयार हूँ। इसमें तो ढेरों जूते आ जाएँगे, जान।
वैसे, उसे जो कुछ सहना पड़ा, उसे हम छोटा न करें।
मुझे परवाह नहीं उसके पास कितना पैसा है।
केवल पैसे से ख़ुशियाँ नहीं ख़रीदी जा सकतीं।
-ख़ैर, मदद मिलती है। -हाँ, मिलती है।
-सही कह रही हूँ ना? मदद मिलती है। -शायद थोड़ी सी मिलती है, थोड़ी सी।
-बहुत मदद मिलती है। -बस करो।
बर्लिन
मुझे कितनी ख़ुशी मिल रही है!
यह ड्रग्स का कमाल है!
समझ आ रहा है वे इतने लोकप्रिय क्यों हैं!
फुकेत
मुझे लगता है मैं अपने बाल डाई करना चाहती हूँ।
-मुझे यह विचार पसंद आया। -है ना?
रियो
हे भगवान, यह तो स्टिंग है।
मैं जाकर हैलो कहकर आती हूँ।
-जाओ। मैं हमारे लिए और ड्रिंक लाता हूँ। -ठीक है।
स्टिंग!
हैलो, स्टिंग। कैसे हो?
दरअसल, मैं स्टिंग नहीं हूँ।
स्टिंग, कोई बात नहीं।
मॉली नोवैक। तुमने शायद मुझे टीवी पर देखा होगा।
सत्तासी बिलियन।
मैं तुम्हें पहचानता हूँ पर मैं यहाँ का एक वेटर हूँ।
मुझे अच्छा लगा कि तुम आज रात वेटर होने का नाटक कर रहे हो, स्टिंग।
तुम बहुत मज़ाकिया हो।
हमारे बालों का रंग अब बिल्कुल एक जैसा है। चलो, एक फ़ोटो खिंचवाएँ।
-हे भगवान। -कहो "स्टिंग।"
-स्टिंग। -हे भगवान। देखो हम कैसे लग रहे हैं।
-रुको, मुझे एक बेहतर कोण चाहिए। ठहरो। -यह कैसा है?
-यह बेहतर है? -मुझे पकड़ लो। स्टिंग!
लानत है!
ऐडविल आइबूप्रूफ़ेन गोलियाँ
तुम्हारे लिए डिनर बनाया है।
तुम ठीक हो?
यह मेरे साथ क्यों हुआ?
क्या इसलिए क्योंकि मैंने निवारक बोटोक्स नहीं लिया?
पागलों वाली बातें मत करो, अच्छा?
तुम बहुत सुंदर हो। तुम तो देवी हो।
तुम्हारी त्वचा इस धरती के सभी इन्सानों की त्वचा से ज़्यादा अच्छी है।
तुम्हें तो मिगोस के सभी तीन सदस्यों के साथ सेक्स करना चाहिए।
मुझे पता नहीं वह कौन है पर धन्यवाद।
मैं बार-बार इसके बारे में सोचती रहती हूँ।
बस सोचती हूँ, "क्या मुझे किसी और तरीके से चीज़ें करनी चाहिए थीं?
या एक 25 साल की लड़की से हारना हमेशा से मेरी किस्मत में लिखा था?"
बस करो। ख़ुद को दोष मत दो।
ये विषमलिंगी आदमी ऐसे ही होते हैं। वे मूर्ख हैं।
उनके कारण एक पूरी चैनल केवल मछली पकड़ने के कार्यक्रम दिखाती है।
मैं बस… तुम हमेशा ऐसी चीज़ों के होने के बारे में सुनते हो।
पर कभी नहीं सोच पाते कि यह तुम्हारे साथ भी हो सकता है।
-हैलो? -मॉली नोवैक?
जी हाँ, बोल रही हूँ।
मैं सोफ़िया सालिनास बोल रही हूँ।
मैं तुम्हारी संस्था की कार्यकारी निदेशक हूँ।
-मेरी क्या? -तुम्हारी दान संस्था।
तुमने और तुम्हारे पति ने सात साल पहले इसे शुरू किया था।
मैं चाह रही थी अगर तुम कल अपने कार्यालय में आ जाओ।
मेरे पास एक कार्यालय है?
हाँ। मुझे काफ़ी ज़रूरी बात करनी है।
मैं चाहती हूँ वह आमने-सामने ही हो तो बेहतर होगा।
अच्छा, ठीक है।
बढ़िया। तो सुबह नौ बजे मिलें?
क्या हम 11:00 बजे मिल सकते हैं?
तुम्हें नौ बजे कोई काम है?
हाँ, उस समय मैं सो रही होऊँगी।
मेरे लिए नौ बजे बेहतर रहेगा। बहुत-बहुत धन्यवाद, मिस नोवैक।
अच्छा, धन्यवाद। नहीं, पता है क्या? क्या हम दस बजे मिल सकते हैं?
उसने फ़ोन रख दिया।
नहीं। यह वह नहीं हो सकती जो मुझे लग रही है।
कज़न मॉली, इधर आओ, लड़की!
गले मिलो।
तुम्हें मिलकर कितना अच्छा लग रहा है!
हैलो।
हावर्ड?
मेरी आँटी पैटी तुम्हारी माँ की कज़न है? लिटल वी-वी।
अरे, हाँ!
हावर्ड! लिटल वी-वी!
कितने समय बाद मिल रहे हैं!
-मेरा अंदाज़ा है हमने तुम्हें यहाँ नौकरी दिलवाई। -बिल्कुल सही।
मैं एक कॉमिक बुक स्टोर और वेप दुकान में काम करता था
पर अब मैं यहाँ कम्प्यूटर चलाने का या ऐसा ही कुछ काम करता हूँ।
आओ। मैं तुम्हें यह सारी जगह दिखाता हूँ।
-बढ़िया। -आओ। मेरे पीछे आओ।
तो, किचन वहाँ पर है।
और अगर मफ़िन चाहिए तो जल्दी आना पड़ता है।
-ठीक है। -मेरी बैठने की जगह यहाँ है।
और यह आर्थर है, मेरा उबाऊ, श्वेत क्यूबीकल का साथी।
हैलो। तुमसे मिलकर अच्छा लगा।
-तुमसे मिलकर अच्छा लगा। -मैं यहाँ लेखापाल हूँ।
हमें शायद लेखापाल की ज़रूरत होगी ही।
-तुम कहती हो तो सही होगा। -बढ़िया।
माफ़ करना। मैं घूरना नहीं चाहता।
आपको अपने सामने देखकर यक़ीन नहीं हो रहा।
मुझे मशहूर लोगों से मिलने की आदत नहीं है, तो…
ओह, नहीं। मैं मशहूर नहीं हूँ।
ओह, हाँ, तुम हो।
तुम इस ग्रह की वह सबसे मशहूर महिला हो जिसे उसके पति ने धोखा दिया।
और मैं तुम्हें बताना चाहता हूँ, ट्विटर के अश्वेत लोग तुम्हारे साथ हैं।
सुनकर अच्छा लगा।
फ़ेसबुक के श्वेत लोग भी तुम्हारे समर्थक हैं।
माफ़ करना, इससे ऐसा लगा जैसे मैं श्वेत श्रेष्ठता के समर्थक दलों का हिस्सा हूँ। ऐसा नहीं है।
मेरी आँटी ज़रूर मुझे कुछ बुरी चीज़ें भेजती रहती हैं जो बहुत परेशान करने वाली हैं…
पता है क्या? मैं अब यहीं बंद करता हूँ।
-मुझे एक मीटिंग के लिए जाना है। -हाँ। यही बढ़िया रहेगा।
खट-खट। हैलो।
-हैलो। सोफ़िया सालिनास। -हैलो। मॉली। तुमसे मिलकर अच्छा लगा।
-आने के लिए धन्यवाद। -हाँ।
वह तो मेरा नाम है। यह किसलिए मेरा धन्यवाद कर रहे हैं?
धन्यवाद मॉली नोवैक
मुझे इस स्कूल के बाद की योजना पर गर्व है जिस पर हमने ख़तरे में फँसे बच्चों के लिए पैसे लगाए थे।
इन्हें किस चीज़ से ख़तरा है? अपने बहुत प्यारे होने से?
नहीं, गिरोहों की हिंसा से।
ठीक है।
तो, तुम लोग इस तरह के बहुत काम करते हो, हँ?
हाँ, हम तुम्हारा पैसा दक्षिण कैलिफ़ोर्निया
की अलग-अलग दान-संस्थाओं को भेजते हैं,
उन्हें अच्छा काम करने के लिए संसाधन देते हैं,
और ज़रूरतमंदों की ओर ध्यान खींचने की कोशिश करते हैं।
ख़ैर, वह दोनों काफ़ी बुरी हालत में लग रहे हैं। आशा है हम उनकी मदद कर पाएँगे।
वे मेरे दादा-दादी हैं।
और वे बहुत सुंदर हैं।
तो, कल हम शहर के बीच में एक नए आश्रय स्थल के लिए
रिबन काटने का समारोह कर रहे हैं जिस पर हम सालों से काम कर रहे हैं।
और दरअसल इसी कारण मैंने तुम्हें आज यहाँ बुलाया था।
तुम्हें यह याद दिलाने के लिए कि तुम्हारे आचरण का एक संस्था के तौर पर हम पर भी असर पड़ता है
जिससे हमारा काम और मुश्किल हो जाता है।
और मेरे "आचरण" से तुम्हारा क्या मतलब है?
देखो, मैं मज़े करने के लिए किसी लड़की को शर्मिंदा नहीं करना चाहती,
ख़ास तौर पर जो हुआ, उसके बाद। तुम्हारा जो मन चाहे, तुम करो।
पर तुम यह नहीं कर सकतीं कि दुनिया भर में घूमती फिरो
और स्वीमिंग पूल में गिरने के लिए समाचारों में आओ।
स्वीमिंग पूल में बहुत से लोग गिरते रहते हैं।
हाँ, पर फिर वे बाहर निकलकर किसी वेटर के साथ नाचने की कोशिश नहीं करते।
अपने बचाव में यही कहूँगी, मुझे सच में लगा वह स्टिंग है।
जब तुम नशे में हो, तो उन दोनों के बाल एक जैसे लगते हैं।
अच्छा, देखो। मेरे लिए हमारी यहाँ की प्रतिष्ठा बहुत महत्वपूर्ण है
क्योंकि सच में ज़िंदगियाँ दाँव पर हैं।
वाह, तुम यह काम बड़ी गंभीरता से करती हो, है ना?
हाँ, मैंने, एक तरह से अपनी पूरी ज़िंदगी इसी काम में लगाई है। तो, हाँ।
मैं इसकी सराहना करती हूँ।
और तुम्हें मेरी वजह से और कोई समस्या नहीं होगी।
-वह सब अब ख़त्म हो चुका है। तो… -ठीक है।
-तुमसे मिलकर बहुत अच्छा लगा। और तुम्हारे… -बेशक़।
-…सारे काम के लिए धन्यवाद। -धन्यवाद।
आज रात, तुम्हारे पहले कोर्स के लिए,
मैंने तुम्हारे लिए ख़ास तरह की बत्तख पकाई है जिसमें लीची, चिलगोज़ा और वाइन की जैली है।
धन्यवाद, डेविड चैंग।
सुनो, यह थोड़ा अजीब सवाल है पर तुम एक सफल व्यक्ति हो।
क्या तुम कोई दान वगैरह या ऐसा कुछ काम करते हो?
हाँ, मैं खाने के क्षेत्र में कुछ दान-संस्थाओं के साथ काम करता हूँ।
देखा, यह बात समझ में आती है। यह कुछ ऐसा है जिसका तुम्हें जुनून है।
हाँ, मेरे इतने रेस्तोरां हैं और मेरी उत्पाद की चीज़ों
और यहाँ मेरे काम के साथ समय बहुत मुश्किल से मिलता है।
पर यह रूहानी तौर पर अच्छा है।
हाँ, मैं यह समझ सकती हूँ।
वाह। यह शानदार है।
पर पता है इस समय मेरा क्या खाने का मन है?
माइक्रोवेव वाला चीज़ बरीतो।
मैं अभी तुम्हारे लिए वह गरम करके लाता हूँ।
साथ में चिप्स भी ले आना।
धन्यवाद, डेविड चैंग!
यह सब क्या है?
हैलो! मैंने सोचा मैं भी आ जाती हूँ।
यह सब कारें किसलिए हैं?
ताकि हम रिबन काटने के लिए शान से जाएँ।
अच्छा। हमने कल लोगों के सामने आचरण की बात की थी
और मुझे नहीं लगता बेघर लोगों के आश्रय-स्थल में ऐसी लाख-लाख डॉलर की बड़ी गाड़ियों में जाना
कोई अच्छा विचार है
जो हमारे वातावरण के लिए बेहद ख़राब हैं।
सही कहा।
ठीक है, मैं अभी इसके लिए कुछ करती हूँ।
भेज दिया।
-अच्छा, अब सब ठीक है। बैठो अंदर। -यह तुमने क्या किया?
मैंने ग्रीनपीस को 10,000 डॉलर दे दिए हैं। उससे सब बराबर हो जाना चाहिए, है ना?
क्या? नहीं। ये चीज़ें ऐसे नहीं होतीं।
चलो चलें!
हे भगवान।
उसके साथ तुम बैठो।
अरे, वाह, यह देखो।
निजी तापमान नियंत्रण के बटन।
यह तो शानदार है। तुम 26 डिग्री कर लो और मैं 20 कर लेता हूँ।
क्या ऐश है, है ना?
हाँ, यह अच्छा है।
हमारे लिए ये कारें लाने के लिए एक बार फिर से धन्यवाद।
छोड़ो, अपनी टीम के लिए मैं इतना तो कर ही सकती थी।
तुम हमारे साथ कब से हो…
अट्ठाइस साल से।
नहीं, मैं मज़ाक कर रहा हूँ। कुछ ही सालों से हूँ।
मैं पहले किसी बड़ी कंपनी के साथ था।
और फिर मेरे तलाक़ के बाद,
मैं अपनी बेटी के साथ ज़्यादा समय बिताना चाहता था।
-यह तो बहुत प्यारी चीज़ है। -हाँ।
अब तो वह पक्का तुम्हें अपना हीरो मानती होगी।
नहीं, बिल्कुल नहीं। वह मुझसे नफ़रत करती है।
उसने मुझे एक नया उपनाम दिया है, रूढ़िवादी नेता।
-क्या? -सच में।
यह बहुत अपमानजनक है। मैं बहुत आज़ाद-ख्याल हूँ।
मैं फ़ेसबुक पर स्क्वाड को फ़ॉलो करता हूँ।
ठीक है न? तो, यह कम से कम कुछ है।
ख़ैर, वह बस किसी दौर से गुज़र रही है।
हो सकता है वह अभी भी तलाक़ को समझने की कोशिश में हो।
हाँ। नहीं, तुम सही कह रही हो।
मुझे ख़ुद उससे उबरने में कुछ साल लग गए।
हाँ, मैं बहुत गहरे सदमे में था।
-मैंने एक जेम्बे ख़रीद कर उसे सीखने की कोशिश की। -अरे, बाप रे।
वह एक बड़े से बॉन्गो ड्रम की तरह होता है।
-वह वैसा होता है? -हाँ।
वाह। लगता है इसके मुक़ाबले मैं तो ख़ुद को अच्छी तरह संभाल रही हूँ।
हाँ, मुझे कुछ समय लगा पर आख़िरकार मुझे समझ आ गया
कि अपनी पूर्व-पत्नी के व्यवहार पर मेरा कोई नियंत्रण नहीं है।
मैं केवल उस पर अपनी प्रतिक्रिया को नियंत्रित कर सकता हूँ।
ख़ैर, मैं तुम्हें बताती हूँ मैं क्या नियंत्रित कर सकती हूँ।
इस कार का तापमान।
और मैं इसे लेकर जाने वाली हूँ, 19 डिग्री पर।
-क्या तुम मेरे साथ हो, रूढ़िवादी नेता? -मैं… अरे, बाप रे।
हमारे पल्ले तो कोई जंगली पड़ गया है।
-हाँ, मैं सहमत हूँ। -चलो, फिर यह करें।
वाह। यक़ीन नहीं हो रहा यहाँ इतने सारे लोग आए हैं।
हाँ, मैंने निकोलस से कहकर यह ख़बर निकलवा दी थी कि मैं आ रही हूँ।
अब मैं चाहे जहाँ भी जाऊँ,
लोग मेरे पीछे आएँगे ही,
तो मैंने सोचा क्यों ना मैं इसका इस्तेमाल कर तुम लोगों की मदद करूँ।
यह वैसे अच्छा विचार है। धन्यवाद।
कोई बात नहीं।
अच्छा, मैं भाषण देने के लिए तैयार हूँ।
रुको, यहाँ तुम्हारा कोई भाषण नहीं होगा।
कैसे हो, लॉस एंजेलिस?
हैलो।
धन्यवाद। हमें यह आश्रय-स्थल खोलकर बहुत गर्व हो रहा है।
इसके लिए बहुत से समर्पित
और शानदार लोगों ने बहुत मेहनत की है।
और मैं बस उनकी और आज हमारे साथ यहाँ मौजूद
सभी बहादुर महिलाओं की सराहना करना चाहती हूँ तो…
हाँ! तुम सब के लिए!
एक घर वास्तव में क्या होता है?
क्या वह केवल चार दीवारों और एक छत का नाम है?
या वह इससे कुछ ज़्यादा है?
मैं आपको बता सकती हूँ कि मेरे लिए मेरा घर वहाँ है जहाँ मेरा वाइन वाला फ़्रिज हो।
अब, मैं ख़ुद कभी बेघर नहीं हुई हूँ
पर एक बार ऐसा हुआ था
कि हमारे न्यूयॉर्क वाले घर का कुछ निर्माण-कार्य चल रहा था
और मुझे होटल, प्लाज़ा में रहना पड़ा था।
वह तीन हफ़्ते ख़त्म होने पर मुझे तो लगा मैं तिहार जेल से निकल रही हूँ।
अब, इस आश्रय-स्थल में शारीरिक और मानसिक स्वास्थ्य की जाँच उपलब्ध कराई जाएगी।
और मैं आपको एक निदान तो अभी बता देती हूँ।
अगर आप इस पेशकश का फ़ायदा नहीं उठाते तो आप एकदम पागल हैं।
पर अगर आप पागल हैं भी तो हम आपकी मदद के लिए यहाँ हैं।
अब, आधिकारिक तौर पर इसे खोलने से पहले, मेरे पास सबके लिए एक छोटा सा सरप्राइज़ है।
ऑलिव स्ट्रीट महिला केंद्र महिलाओं की मदद करता है, आशा जगाता है
तो कल रात मैंने ख़ुद बैठ कर कुछ ऐसी चीज़ों के बैग बनाए जो एकदम ज़रूरी हैं
और जिनके बिना, मुझे लगता है, कोई महिला नहीं रह सकती।
तो, चलिए, अपने-अपने बैग खोलिए।
कृप्या, आप सब मज़े कीजिए और आने के लिए धन्यवाद।
क्या वाइन का समय हो गया?
उफ़, मारे गए।
आज सुबह एक दान-संस्था के रिबन काटने के समारोह में अनर्थ हो गया।
अरबपति मॉली नोवैक ने विलासी चीज़ों से भरे बैग देने के साथ-साथ
एक बेमतलब, बेसिर-पैर का भाषण दिया
जिसे बहुत से लोग बेहद अपमानजनक और वास्तविकता से कोसों दूर बता रहे हैं।
सभी आश्रित महिलाएँ सभी आश्रित महिलाएँ
आलोचकों का कहना है कि देश की नई-नई बनी
तीसरी सबसे अमीर महिला की दान-संस्था के लिए यह एक बहुत बड़ी शर्मिंदगी है।
छोड़ो भी।
ये लोग बेकार ही भड़क रहे हैं। ये समाचार दिखाने का तरीका कितना एक-तरफ़ा है।
तुम्हारे साथ ग़लत पेश आ रहे हैं।
मेरा मतलब, ये मोमबत्तियाँ कितनी शानदार हैं।
इस पूरे कमरे से स्वच्छ, श्वेत महिलाओं की ख़ुश्बू आ रही है।
माफ़ करना, मॉली। क्या मैं तुमसे अपने कार्यालय में बात कर सकती हूँ?
हाँ, ज़रूर।
मुझे महसूस हो रहा है कि तुम थोड़ी नाराज़ हो
पर उस बैग में एक ख़ास धूप है
जो शांत होने में मदद करेगी।
पता है क्या? मैं अभी तुमसे विनम्रता से कुछ कहने वाली हूँ।
कुछ और ढूँढ लो।
कोई हैंडबैग की लाइन शुरू कर लो। किसी बुक क्लब में शामिल हो जाओ।
अंतरिक्ष में चली जाओ। कुछ भी कर लो।
अच्छा, शायद मैंने उस बैग में सही चीज़ें नहीं डालीं
पर मेरा इरादा ग़लत नहीं था।
तुम इसे गंभीरता से नहीं ले रही हो।
और साफ़ बात करें, तुम आज
यहाँ केवल इसलिए आई हो क्योंकि तुम्हारा तलाक़ हो गया है।
तो तुम्हारे अंदर एक खालीपन है और तुम उसे भरने की कोशिश कर रही हो।
तुम पूरी तरह ग़लत नहीं हो।
मेरे अंदर एक ख़ालीपन वाक़ई है।
पर मुझे लगता है…
वह बहुत लंबे समय से है, तलाक़ से कहीं पहले से।
मैं बस अपने पति की ज़िंदगी में पूरी तरह डूब गई थी।
सब कुछ बस उसी के बारे में था और…
मैंने कभी यह तलाश करने की कोशिश ही नहीं की कि मैं कौन हूँ
या मुझे क्या होना चाहिए।
पर अब मैं वह कर रही हूँ।
और…
यह बहुत-बहुत डरावना है।
मुझे अफ़सोस है। मुझे इस सब की कोई परवाह नहीं है।
कमाल है। जब मैंने यह ओपरा से कहा था
तो उसने मुझे इतनी ज़ोर से झप्पी दी थी जैसी कभी किसी ने नहीं दी।
पता है क्या? तुम्हें सदमा लगा है और उसके लिए मुझे तुमसे सहानुभूति है
पर मैं यहाँ तुम्हारी थैरेपिस्ट बनने नहीं आई।
इस धरती पर हमारे पास जो थोड़ा सा समय है, उसमें हम
जितने लोगों की हो सके, मदद करना चाहते हैं।
मुझे बस केवल इसी की परवाह है।
हमारे लक्ष्य एक ही हैं।
मैं केवल चाहती हूँ कि मैं यहाँ आती रहूँ। बस।
मैं पूरी तरह समर्पित हूँ। मैं तुम्हें निराश नहीं करूँगी।
ठीक है।
और अब मैं सोच रही हूँ, क्या किसी भी तरह यह हो सकता था
कि अगर मैं आना चाहती तो तुम मुझे रोक सकती थीं?
-नहीं, बिल्कुल नहीं। -सही है।
तुम बस बहुत ज़्यादा रोबदार हो।
धन्यवाद। मैं जानती हूँ।
मॉली नोवैक
मॉली वैल्स
उपशीर्षक अनुवादक: मृणाल